ཐེ་ཀོར་ནི་རྒྱ་གར་གྱི་སྙན་ངག་པ་དང་རྩོམ་པ་པོ།སྒྱུ་རྩལ་པ།མཚན་ཉིད་རིག་པ་སོགས་ཀྱི་རླབས་ཆེ་ཞིང་རྒྱ་གར་གྱི་རྩོམ་རིག་ལོ་རྒྱུས་ཁྲོད་མེད་དུ་མི་རུང་བའི་མི་སྣ་གལ་ཆེན་ཞིག་ཡིན་ལ།འཛམ་གླིང་རྩོམ་རིག་གི་སྤྱིའི་འཕེལ་ཕྱོགས་ལའང་སྐུལ་འདེད་དང་བྱས་རྗེས་རབས་དང་རིམ་པ་ཞིག་བཞག་ཡོད།དེ་ཡང་ལོར་ཁོང་ལ་ནོར་འབེལ་རྩོམ་རིག་བྱ་དགའ་ཐོབ་ཅིང་།དུས་རབས་ཉི་ཤུ་བའི་འཛམ་གླིང་རྩོམ་སྟེགས་སུ་གཏིང་ཟབ་ཅིང་གཟི་འོད་འཁྱུད་པའི་ཤུགས་རྐྱེན་བཟོས་པ་མ་ཟད།ལྷག་པར་དུ་ཨེ་ཤ་ཡའི་ལོ་རྒྱུས་ཀྱི་ཤོག་ལྷེ་ལ་སྔར་མེད་ཀྱི་ཟིན་ཐོ་གསར་བ་ཞིག་ཀྱང་བཀོད་པ་རེད།ཁོང་གིས་ཚེ་གང་ལ་སྙན་ངག་གི་བརྩམས་ཆོས་༥༠དང་བརྩམས་སྒྲུང་རིང་གྲས་ཐུང་གྲས་༡༠༠ལྷག་དང་།དེ་མིན་འཁྲབ་གཞུང་དང་གླུ་དབྱངས།རི་མོའི་བརྩམས་ཆོས་སོགས་ཀྱི་བྱས་རྗེས་རླབས་ཆེན་བཞག་ཡོད་ལ།དཔྱོད་མཁས་ཀུན་གྱིས་ཁོང་ནི་ངེས་པ་དོན་གྱི་སྙན་ངག་གི་འཕགས་པར་བརྩི་བཞིན་ཡོད།